BJC พุ่ง 5% ไม่หวั่นงบฯ Q3 หดตัว โบรกฯมองผลงาน Q4 ฟื้นรับไฮซีซั่น อัพเป้าแตะ 59 บาท!
BJC พุ่ง 5% ไม่หวั่นงบฯ Q3 หดตัว โบรกฯมองผลงาน Q4 ฟื้นรับไฮซีซั่น อัพเป้าแตะ 59 บาท! ล่าสุด ณ เวลา 10.46 น. อยู่ที่ระดับ 54.25 บาท ปรับตัวขึ้น 2.75 บาท หรือ 5.34% สูงสุดที่ 54.25 บาท ต่ำสุดที่ 52.50 บาท ด้วยมูลค่าซื้อขาย 529.98 ล้านบาท
15 พ.ย. 2560

ผู้สื่อข่าวรายงานว่า บริษัท เบอร์ลี่ ยุคเกอร์ จำกัด (มหาชน) หรือ BJC รายงานผลการดำเนินงานประจำไตรมาส 3/60 สิ้นสุดวันที่ 30 ก.ย.60 และงวด 9 เดือน 2560 มีกำไรสุทธิดังนี้

อย่างไรก็ตามราคาหุ้น BJC ล่าสุด ณ เวลา 10.46 น. อยู่ที่ระดับ 54.25 บาท ปรับตัวขึ้น 2.75 บาท หรือ 5.34% สูงสุดที่ 54.25 บาท ต่ำสุดที่ 52.50 บาท ด้วยมูลค่าซื้อขาย 529.98 ล้านบาท
ด้าน บล.เมย์แบงก์ กิมเอ็ง (ประเทศไทย) แนะนำ “ซื้อหุ้น BJC ที่ราคาเป้าหมาย 59 บาท หลังประกาศกำไรสุทธิไตรมาส 3/60 เท่ากับ 1,387 ล้านบาท (เพิ่มขึ้น 39% จากไตรมาสก่อน, ลดลง 14% จากปีก่อน) ใกล้เคียงกับตลาดคาดการณ์ หากไม่รวมรายการพิเศษคือกำไรจากอัตราแลกเปลี่ยน 1,354 ล้านบาทในไตรมาส 3/59 จะพบว่ากำไรปกติเพิ่มขึ้นถึง 163% จากปีก่อนจากการที่กำไรทุกธุรกิจเพิ่มขึ้น โดยเฉพาะธุรกิจสินค้าอุปโภคบริโภคเติบโตสูงจากยอดขายสินค้าประเภทขนมและทิชชู่
ส่วน BIGC มีกำไรเติบโต 21% จากปีก่อนเนื่องจาก SSSG ฟื้นตัวเป็น  9.2% จากลดลง 22.6% ในไตรมาส 3/59 และลดลง 15.2% ในไตรมาส 2/60 อีกทั้งมีการเปิดสาขาไฮเปอร์มาร์เก็ต 3 สาขา (เมื่อเทียบจากปีก่อน เพิ่มขึ้น 7 สาขา) นอกจากนั้น ดอกเบี้ยจ่ายลดลง 36% จากปีก่อนจากการชำระคืนหนี้และอัตราดอกเบี้ยลดลงจากการรีไฟแนนซ์
สำหรับแนวโน้มผลประกอบการไตรมาส 4/60 คาดกำไรเติบโตดีขึ้นเนื่องจากเข้าสู่ไฮซีซั่น ธุรกิจสินค้าอุปโภคบริโภคมีแนวโน้มเพิ่มขึ้นตามการฟื้นตัวของการจับจ่ายใช้สอย คาดธุรกิจบรรจุภัณฑ์เติบโตจากการขยายกำลังการผลิตขวดแก้ว อีกทั้งยอดขายบรรจุภัณฑ์กระป๋องคาดว่ายังเติบโตดีต่อจากกลุ่มลูกค้าเครื่องดื่มชูกำลัง ขณะที่ BIGC มีการขยายสาขาเพิ่มขึ้นและคาด SSSG เป็นบวกต่อเนื่อง